Neljäs makedonialaissota

Neljäs makedonialaissota oli viimeinen makedonialaissodista. Se käytiin vuosina 150–148 eaa. Rooman tasavallan ja Makedonian valtakunnan välillä.

Kolmannen makedonialaissodan tappion jälkeen makedonialainen Andriskos väitti olevansa Makedonian viimeisen kuninkaan Perseuksen poika. Julistauduttuaan kuninkaaksi Andriskos nimesi itsensä Filippos VI:ksi ja valtasi Thessalian sekä liittoutui Karthagon kanssa.

Voimatasapainon taas järkkyessä Makedoniassa, Rooma päätti kukistaa makedonialaiset lopullisesti. Huolimatta alkumenestyksestä, Andriskos lyötiin Pydnan taistelussa vuonna 148 eaa. Hävittyään taistelun ja sodan Andriskos pakeni Traakiaan, mistä hänet kuitenkin luovutettiin takaisin roomalaisille.

Andriskos surmattiin vuonna 146 eaa. ja sodan jälkeen Makedoniasta tehtiin Rooman provinssi.

Antiikin Kreikan sodat
Rooman sodat
100-luvun eaa. sodat